
Parlamentul  României

Camera  Deputaţilor

Comisia pentru industrii si servicii
Bucureşti, 10.12.2010                         Nr.23/341/2010



AVIZ

asupra proiectului de Lege pentru modificarea şi completarea Legii nr.295/2004 privind regimul armelor şi al muniţiilor
În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru apărare, ordine publică şi siguranţă naţională, cu proiectul de Lege pentru modificarea şi completarea Legii nr.295/2004 privind regimul armelor şi al muniţiilor, transmis cu adresa nr.P.L.x728 din 24 noiembrie 2010, înregistrată sub nr.23/341 din 26 noiembrie 2010.



Proiectul de lege are ca obiect de reglementare alinierea legislaţiei naţionale la aquis-ul comunitar relevant, Directiva 2008/51/CE a Parlamentului European şi a Consiliului din 21 mai 2008 de modificare a Directivei 91/477/CEE a Consiliului privind controlul achiziţionării şi al deţinerii de arme, precum şi eliminarea deficienţelor constatate în aplicarea Legii nr.295/2004. In consecinta s-au făcut modificări de substanţă, cerute de Convenţia ONU împotriva criminalităţii organizate transnaţionale şi a Protocolului încheiat ca anexă la Convenţie, care au determinat modificările operate prin Directiva 2008/51/CE, care, potrivit avizului Consiliului legislativ a fost transpusă integral şi corect. 


Proiectul de lege a fost respins de Senat în şedinţa din 22 noiembrie 2010.



Consiliul Legislativ a avizat favorabil propunerea legislativă cu avizul nr.936/21.09.2010.



Membrii comisiei au dezbătut proiectul de lege în şedinţa din 07.12.2010. 

În urma dezbaterilor, membrii comisiei au hotărât în unanimitate, să

avizeze favorabil proiectul de Lege pentru modificarea şi completarea Legii nr.295/2004 privind regimul armelor şi al muniţiilor, cu un amendament admis, prevăzut în Anexă.
 

Prin obiectul şi conţinutul său, proiectul de lege face parte din categoria legilor organice.


Potrivit art.75 alin. (1) din Constituţia României, republicată, Camera Deputaţilor este Cameră decizională.
PREŞEDINTE,

Iulian Iancu

ANEXĂ

A M E N D A M E N T E    A D M I S E
la proiectul de Lege pentru modificarea şi completarea Legii nr.295/2004 privind regimul armelor şi al muniţiilor
	Nr.crt.
	Textul proiectului de Lege pentru modificarea şi completarea Legii nr.295/2004 privind regimul armelor şi al muniţiilor


	Amendamente admise 
	Motivaţie

	1.
	Art.17: Valabilitatea autorizaţiei de procurare a armelor
(1) Autorizaţia de procurare a armelor se eliberează cu o valabilitate de 90 de zile, care poate fi prelungită de către autoritatea care a emis-o, pentru motive temeinice, pentru o nouă perioadă de până la 90 de zile.

(2) Dacă titularul autorizaţiei de procurare a armelor nu a procurat armele la sfârşitul celor două perioade de 90 de zile, prevăzute la alin.(1), poate solicita în scris acordarea unei noi autorizaţii de procurare a armelor, fără a mai fi necesar să facă dovada îndeplinirii condiţiilor prevăzute la art.15 alin.(1) lit.a), g) şi i).  
	La art.I al Legii pentru modificarea şi completarea Legii nr.295/2004 privind regimul armelor şi al muniţiilor, după punctul 22 se introduce un nou punct, pct.221 cu următorul cuprins:

221. Alineatul (2) al articolului 17 se modifică şi va avea următorul cuprins:

(2) Dacă titularul autorizaţiei de procurare a armelor nu a procurat armele la sfârşitul celor două perioade de 90 de zile, prevăzute la alin.(1), poate solicita în scris acordarea unei noi autorizaţii de procurare a armelor, cu condiţia să facă dovada îndeplinirii condiţiilor prevăzute la art.15 alin.(1) lit.a), g) şi i).  

	Condiţiile de la art.15 lit.a), g) şi i) sunt o garanţie pentru controlul celui care solicită o nouă autorizaţie. 


PREŞEDINTE,

Iulian Iancu

Expert parlamentar,

Dr. Maria Cristina Bălănescu

